Liesseurt eo oberenn Liantinis. Emañ Eros ha Thanatos e-kreiz e breder. Studiet en deus barzhoniezh Rainer-Maria Rilke ha diskouezet en deus e zibarded. Loreet eo bet gant Akademiezh Aten abalamour de levr diwar-benn D. Solomos, ur barzh gresian. Studiet en deus ivez barzhoniezh Yorgos Seferis (Priz Nobel al Lennegezh e 1963). Skrivet en deus koulz levrioù a denn da skiantoù an deskadurezh ha re a-zivout istor ar brederouriezh ha troet en deus Ecce Homo Nietzsche. E levr brudetañ, Gemma, zo ur vurutelladenn a-vremañ eus sevenadur Gres.